
Gobierno ta uni na e conscientisacion mundial riba 


DIA MUNDIAL CONTRA TRAFICACION DI HENDE 


wordo proclama door di Nacionnan Uni. Aunke na Aruba tambe 
tin su propio fecha nacional pa conscientisa nos comunidad 
riba traficacion di hende, 18 di October, Aruba ta uni na e 
esfuersonan di mundo riba con pa combati e fenomeno aki. 
Aruba ta pasando den diferente reto social, economico, 
financiero y migratorio. Un aspecto hopi tristo y peligroso di e 
crisis migratorio, ta e fenomeno di traficacion y contrabanda 
di hende, mensenhandel/ mensensmokkel, manera ta ser 
bisa na Hulandes. Traficacion di Hende, miho conoci como 
sclavitud moderno, ta un delito contra derecho humano y ta 
responsabilidad di nos tur pa combati’e. 

Despues di esfuersonan di conscientisacion y accion haci riba 
e topico aki, na luna di juni, Aruba a haya un evaluacion positivo 
di US State Department y a pone Aruba bek na e ranking Tier 
2. Esaki pa Aruba ta di gran balor y sigur un empuhe pa sigui 
traha pa un miho Aruba y conscientisa nos comunidad riba e 
tema di Traficacion di Hende. Directora di Coórdinatiecentrum 
Mensenhandel en Mensensmokkel (CMMA), señora Jeannette 
Richardson a duna tambe un splicacion amplio riba con Aruba 
a optene e ranking aki. 


Un esfuerso cu a duna bon resultado ta e campaña di 
conscientisacion "Habri bo Wowo" cu e CMMA, a bin cu ne. 
E campaña a conscientisa comunidad riba e importancia di ta 


alerta pa cu casonan di traficacion di hende. “Ta importante 
pa ciudadanonan notifica autoridad den caso cu ta nota cu 
personanan ta wordo treci na un forma ilegal di otro pais, y ta 
wordo depriva di nan libertad y ta wordo vigila constantemente. 
Of tambe si nota cu tin auto ta drenta sali cada rato di un cas 
den cercania, entre otro. Actualmente esaki no ta un problema 
grandi na Aruba pero mester haci tur esfuerso pa evita pa e 
bira grandi, principalmente door di preveni. Aki ta unda CMMA 
tin un trabou grandi pa haci”, Prome Minister Evelyn Wever- 
Croes a remarca. 


Minister di Husticia Rocco Tjon a indica cu Aruba a haci hopi 
inversion, a duna sosten y atencion na nos departamento of 
coordinatie punt, y a haci esfuersonan internacional tambe. 
Prome Minister durante su viahe na New York aña pasa, a 
reuni cu e Deputy Assistance Secretary for Caribbean Affairs 
di State Department sra. Barbara Feinstein, y a haci peticion 
pa haya asistencia riba e tereno aki especialmente pa Aruba 
no bay mas den Tier 3. Y nan a asisti nos tambe door di manda 
un hende cu ta compronde mas con e sistema ta aki na Aruba. 


Prome Minister ta enfatisa cu trece hende ilegal Aruba no ta algo 
permisibel, noble of normal. Esaki ta contra ley, specialmente 
si ta trece hende y bay abusa di nan. “Gobierno ta haciendo 
tur esfuerso pa purba regula y percura cu tur hende tin un bon 
calidad di bida”. 


Prome Minister ta haci un peticion na comunidad di Aruba, pa 
hunto keda alerta y pa ora cu cualkier ciudadano sinti cu tin un 
caso di traficacion di hende, meld na CMMA di biaha pa nan 
por actua debidamente. Por haci esaki riba medionan social, 
cmmaruba of por yama e hotline, 5923231 of na oficina na 
5975223 of tambe via email info@cmmaruba.com. 


“Ban uni na e conscientisacion mundial pa loke ta trata 
traficacion di hende. Hunto nos mester haci tur otro esfuerso 
pa semper traha pa sigui mehora y haci di nos pais un luga 
sigur pa un y tur. E compromiso di nos Gobierno ta pa sigui 
mehora y nos ta conta cu comunidad riba esaki tambe”, Prome 
Minister Evelyn Wever-Croes a expresa. 


See 

E Decreto Ministerial pa baha tarifa riba impuesto di importacion 
riba mas di 660 post a keda publica 


Minister Xiomara Maduro ta informa cu hunto cu e cobransa 
di BBO na frontera tin un simplificacion y cambio den tarifa di 
impuesto riba importacion (invoerrechten) di varios producto. 
E Decreto Ministerial pa introduci e simplificacion y rebaho 
den invoerrechten a keda publica dia 26 di juli 2023 den 
‘Afkondigingsblad’. Den e lista cu ta compafia e Decreto 
Ministerial 'Regeling tijdelijke tariefsverlagingen invoerrechten,' 
por mira tur e categorianan di producto pa cual nan tarifa di 
impuesto lo baha desde 1 di augustus proximo. Ta trata aki 
di mas di 660 post cu ta conoce un cambio. Aki ta sigui algun 
ehempel pa categoria di producto. 


Cuminda y bebida 

E mandatario ta informa cu e tarifa di importacion riba algun 
producto dicuminda y bebida ta baha, por ehempel, productonan 
pa cual tabata cobra 6% manera buttermilk, baking powder, 
yoghurt cu fruta of cacao y azeta, ta bira 0%. E tarifa di 12% pa 
chuculati y coconut milk ta baha na 6%. Binager y cuminda pa 
bestia tambe ta baha di 12% pa 6%. E tarifa pa oester ta baha 
di 32% pa 22%. 


Aparato pa genera energia berde, vehiculo electrico y auto 
Pa loke ta trata aparato cu ta consisti di energia y aparato pa 
genera energia berde e tarifa ta baha di 2% pa 0%. Esaki ta 
conta pa airco di tipo inverter, airco di sistema VRF y VSV, 
frigidair, freezer y vitrinanan di energia eficiente, wasmachine 
y dryer di energia eficiente, tambe bombio di luz di energia 
eficiente y bombio di LED. Turbina di biento y parti di dje y 
solar panels y parti di dje tambe ta conoce un reduccion di 
tarifa di 2% pa 0%. E tres diferente invoerrechten pa auto di 
respectivamente 30%, 40% y 50% ta wordo ahusta na un solo 
tarifa di 32%. Pa vehiculo electrico, di transporte di 10 persona 
of mas, brommer, segways y bais electrico e tarifa ta baha di 
2% pa 0%. 


Producto di industria di textiel, instrumento musical y buki 
E tarifa di importacion pa algun producto di industria di textiel 
manera tela, serbete, cortina y klechi di cama, tambe ta baha di 
12% pa 6%. E tarifa di importacion riba instrumento di musica 


manera klarinet, trompet, saxofon y fluit a conoce un reduccion 
di 22% pa 12%. 

Pa loke ta trata buki, e tarifa ta baha di 6% pa 0%. Esaki ta 
encera buki di dibuho, pintura, color pa mucha, buki di musica, 
scirbi, imprimi of ilustra, material cartografico imprimi di tur 
sorto (atlas, mapa mural, y globo). 


Material pa construccion y otro productonan 

E tarifa di importacion pa material di construccion cu 
actualmente ta 10% ta wordo reduci na 6%. Alabes ta reduci 
e tarifa di importacion di otro productonan manera stempel, 
djente sintetico/artificial, mashin pa stimula curason di 12% pa 
0%. Pa hangers, tabla pa strika paña, glas di bebe y decoracion, 
articulo di cushina (cuchiu, forki), pampers pa baby, tampons, 
e tarifa ta wordo reduci di 12% pa 6%. 


Decreto Ministerial riba www.gobierno.aw 

E Decreto Ministerial 'Regeling tijdelijke tariefsverlagingen 
invoerrechten' hunto cu e lista di e tarifanan cu ta conoce un 
rebaho, ta disponibel via https://www.overheid.aw/actueel/ 
afkondigingsbladen_46859/ 


Economia di Aruba lo sigui crece segun e ultimo proyeccion 
di Banco Central di Aruba. Pa 2023 Banco Central di Aruba 
ta premira cu e Producto Interno Bruto, e indicador pa midi 
actividad economico den 2023 lo crece cu 8,6 porciento y 2024 
cu 4,0 porciento den termino nominal. Pa loke ta trata inflacion, 
Banco Central di Aruba ta premira un inflacion di 4,1 porciento 
na 2023 y 0,9 porciento na 2024. 


Den termino real, esaki ta coregi pa efecto di prijsnan, Banco 
Central di Aruba ta premira cu e Producto Interno Bruto den 

termino real lo subi cu 0,4 porciento den 2023, causa pa 
aumentonan den exportacion y inversion. Pa 2024, Banco 
Central di Aruba ta premira un crecemento di 1,2 porciento, 
pusha principalmente pa expansionnan den exportacion y 
consumo 


E proyeccion economico di Banco Central di Aruba ta den mesun 
liña cu Departamento di Asuntonan Economico y International 
Monetary Fund pa loke ta trata e crecemento di Aruba su 
economia. Departamento di Asuntonan Economico ta premira 
pa 2023 un crecemento economico di 10,1 porciento y pa 2024 
4,6 porciento den termino nominal. Pa 2023, Departamento di 
Asuntonan Economico ta premira un inflacion di 4,4 porciento. 
International Monetary Fund ta premira pa 2023 un crecemento 
di 2,3 porciento den termino real y un inflacion di 4,5 porciento. 


Proyeccion di Banco Central di Aruba, y tambe di Departamento 
di Asuntonan Economico y International Monetary Fund ta 
importante den analisis economico di nos pais y ta contribui 
pa decisionan economico. A pesar di retonan manera subida 
di prijsnan di productonan riba mercadonan internacional y 
disturbio den distribucion di productonan, e panorama pa e 
desaroyo di economia ta uno positivo. E panorama positivo 
aki ta demostra cu e economia di Aruba ta uno cu ta supera 
retonan y duna asina mas confianza pa inversionistanan local 
y internacional sigui inverti, creando asina mas actividad 
economico, mas cuponan di trabao, mas ingreso y mas 
consumo segun minister Geoffrey Wever. 


Ministerio di Asuntonan Economico, Comunicacion y Desaroyo 
Sostenibel lo sigui monitor na un forma continuo e desaroyo di 
nos economia. 

MINISTER ENDY CROES TA DESEA E 
LIDERNAN DI PROYECTO HUNTO GRANDI, 
GRANDI HUNTO EXITO NA CONGRESO DI 

MANTELCORI NA HULANDA 


Recientemente, Minister di Ensefiansa 
y Deporte Endy Croes a ricibi bishita di 
Lidernan di e proyecto Hunto Grandi, 
Grandi Hunto di Fundacion Movemiento 
ta Bida, Sra. Rosa Leon, Sra. Ingrid Croes 
Dubero y Sra. Stella Geerman. Tanto 
Cede Aruba y Samenwerkende Fondsen 
ta pone fondonan disponibel pa dicho 
proyecto. E lidernan di e proyecto Hunto 
Grandi, Grandi Hunto ta biahando na 
Hulanda pa un Congreso di Mantelzorg. 


E proyecto ta dirigi riba e personanan 60 
plus, cual ta aborda varios actividad di 
innovacion y a ilustra ultimamente di tin un 
acogida enorme. Congreso di Mantelzorg 
ta tuma luga september proximo. Cada 
tema y experencia nobo ta contribui mas y 


logra e meta final pa e Congreso di Mantelzorg. Minister Endy 
mas na un bon desaroyo pa nos grandinan. Durante e reunion Croes ta mira atras riba un reunion fructifero cu lidernan di e 
a pensa riba e posibilidadnan pa por brinda un cooperacion pa bunita proyecto Hunto Grandi, Grandi Hunto. 

News € Updates 


Welcome to Futura updates and news! We are excited to share with 

you the latest updates on what our dedicated team has been up to 

lately, as well as the innovative developments that have been taking 
place behind the scenes. 


E 
FUTURA 


te Education Through 
l'echnology: Celebrating the Edutech 
Fund Initiative 


Last month an engaging and informative session "Siña, Innova, Inspira" took 
place at the John F. Kennedy Education Center to celebrate the Edutech Fund 
initiative. The event provided a platform to showcase the projects that have been 
successfully implemented in different schools over the past several months. 


The celebration of the Edutech Fund initiative event marks a significant 
milestone in the journey towards an empowered and increased technologically- 
driven education system. It showcases the potential for technology to reshape 
the way students learn and teachers teach. With each successful project, the 
Edutech Fund reaffirms its commitment to fostering innovation and inspiring 
educators to embrace technology as an enabler of transformative learning 
experiences. 

As the program 
continues to empower 
educators and students, 
it propels us closer to a 
future where education 
knows no bounds, and 
every learner has the 
opportunity to soar to 
new heights. The event 
successfully inspired and 
encouraged a record 25 
new applicants to apply 
for the last cycle of the 
Edutech Fund which 
closed earlier this month. 


Kdutech Cycle 5 Winners Unveiled 


After thorough deliberation, our independent panel of judges has made their 
final decision, unveiling the winners of Cycle 3 of the Edutech Fund. We hereby 
unveil the exceptional schools and groundbreaking initiatives that have been 
selected in this cycle; 


Cacique st. Paulus 
Aterima School 


Cacique Aterima will use the Edutech Fund Grant to revolutionize early STEM 
education. They'll provide an array of captivating STEM toys and materials, 
igniting curiosity and shaping a brighter future for our kindergarteners! 


St. Paulus School, known for its innovation, embraces Chromebooks in their 
curriculum with great success. With the EduTech Fund grant, they'll add 50 more 
Chromebooks to empower 3rd and 4th graders, preparing them for a confident 
journey in the digital era. 


Colegio Laura Wernet-Paskel prioritizes tech integration in their curriculum. With 
EduTech Fund grant, they'll equip 1st and 2nd grade classrooms with eBoards, 
and provide Chromebooks and tablets to students, achieving their modern tech 
goal! 


A 


Positivismo ta un factor importante pa logra 
union. Ora cu famianan y comunidadnan ta traha 
hunto pa metanan comun, e chens pa exito ta 
bira mas grandi. Tambe e ta crea un ambiente mas 
stabiel y harmonioso cu ta necesario pa e 
crecemento y desaroyo di un sociedad. 


EA ANA DI UNION Y POSITIVISMO! 


